इटली मास्टर्स टूर्नामेंट : तीसरे दौर में पहुंचीं शारापोवा  
रूसी टेनिस खिलाड़ी मारिया शारापोवा ने शानदार जीत दर्ज कर इटली मास्टर्स टूर्नामेंट के तीसरे दौर में प्रवेश कर लिया है।
विश्व की पूर्व शीर्ष वरीयता प्राप्त रूसी टेनिस खिलाड़ी मारिया शारापोवा ने शानदार जीत दर्ज कर इटली मास्टर्स टूर्नामेंट के तीसरे दौर में प्रवेश कर लिया है। सातवीं वरीयता प्राप्त व तीन बार की ग्रैंड स्लैम विजेता शारापोवा ने मंगलवार को खेले गए महिला वर्ग की एकल स्पर्धा के दूसरे दौर में हमवतन खिलाड़ी एकटेरिना माकारोवा को 6-1, 6-1 से हरा दिया। शारापोवा ने इस मुकाबले को 54 मिनट में अपने नाम कर लिया।  एक अन्य मुकाबले में 12वीं वरीयता प्राप्त जर्मनी की आंद्रिया पेटकोविक ने पहले दौर के मुकाबले में रूसी खिलाड़ी मारिया किरिलेंको को 7-5, 6-1 से शिकस्त दी।